เคยฉีดครบ 3 เข็มสมัยเป็นเด็ก แล้วก็มาฉีดอีก 1 เข็มเมื่อ ก.ย. 2561 (ตอนอายุ 30) พอมาเมื่อวานมีแผลที่เท้าแล้วไปลุยดินโคลนสกปรก (จริงๆไม่ถึงกับเป็นแผล แค่รอยแดงบวมๆพองๆ เพราะโดนรองเท้าเสียดสี) แบบนี้จำเป็นต้องฉีดอีกไหม?
สวัสดีค่ะ การฉีดกระตุ้นบาดทะยักนั้นขึ้นกับลักษณะแผลค่ะ ถ้าเป็นแผลที่เสี่ยงต่อการรับเชื้อ เช่นแผลสกปรก โดนของมีคม เปื้อนดิน โดนสัตว์กัด อันนี้ควรกระตุ้นถ้าฉีดมาเกิน 5 ปี แต่ถ้าเป็นกรณีทั่วไป เช่นไม่มีแผลอะไร หรือแผลไม่เสี่ยงรับเชื้อบาดทะยัก จะเป็นการกระตุ้นทุก 10 ปีดังนั้น หากระตุ้นมาล่าสุดตอน 1 ปีก่อน น่าจะยังไม่มีความจำเป็นต้องไปกระตุ้นบาดทะยักซ้ำค่ะ